open-index/open-wikipedia-markdown huggingface dataset:
Alexander Kautnik

**Alexander Kautnik** (* 20. február 1904, Ružomberok – † 1. február 1988, Košice) bol slovenský herec a režisér, pôvodným povolaním sudca.

## Život
Alexander Kautnik sa narodil v Ružomberku v rodine sudcu Kautnika ako najstarší syn. Študoval medicínu (dva semestre) a právo v Bratislave. Po skončení štúdia pôsobil ako právnik a neskôr ako sudca. Od roku 1928 zároveň účinkoval ako ochotník v dramatickej družine košickej odbočky Rádiojournalu. Po okupácií Košíc významnou mierou prispel k založeniu najprv krúžku a potom Divadlo Jonáša Záborského v Prešove. Po februári 1948 však stratil možnosť pôsobiť v súdnictve a to ako pre vlastné názory, tak aj pre angažovanosť svojho brata Viliama v Demokratickej strane. Pôsobil v robotníckych profesiách ale aj vystupoval ako hlavná postava v druhom celovečernom filme Paľa Bielika *[[Priehrada]]*. V tejto propagandistickej agitke je jeho postava – samostatne hospodáriaci bohatý roľník Bujna – cieľom všetkých útokov, ktoré majú za cieľ zaplavenie dedín na ktorých roľníci hospodária. Túto postavu zvládol Kautnik bravúrne, možno aj preto, že v roku 1950 (spolu so svojim filmovým synom Gustávom Valachom) stál na opačnej strane barikády ako komunisti. Väčšina jeho spoluúčinkujúcich v tomto filme Mária Kráľovičová (jeho dcéra), Július Pántik (traktorista Paľko), Mikuláš Huba (inžinier), František Dibarbora (Fero) a Karol L. Zachar postupne získali tituly zaslúžilí a národní umelci. Na rozdiel od nich si Kautnik ťažko hľadal zamestnanie a vo filme si zahral už len epizódne role, ktoré definitívne skončili v roku 1968. Od roku 1956 pôsobil ako režisér štúdia Československého rozhlasu v Košiciach, 1959–60 člen KD v Spišskej Novej Vsi, 1960–65 činohry Štátneho divadla v Košiciach. Účinkoval v desiatkach dramatických rozhlasových relácií. Vytvoril 32 charakterovo výrazných, prevažne epizódnych  postáv v rozhlasových hrách: Notár (*Stará história*, 1959), Adam (*A bolo svetlo*, 1961), Barón Krüg (*[[Biela nemoc]]*, 1961), Horár (*Motýle*, 1962), Koby (*Návšteva starej dámy*, 1965) a i. V Štátnom divadle Košice účinkoval v hre *Smrť obchodného cestujúceho* (1960).

Manželka Irena a syn Alexander.

## Filmografia
* 1950: *[[Priehrada]]* (starý Bujna)
* 1959: *[[V hodine dvanástej]]*
* 1968: *[[Maroško (film)|Maroško]]*
* 1968: *[[Zbehovia a pútnici]]*

## Referencie

## Externé odkazy
* http://www.imdb.com/name/nm1734796/
* http://www.csfd.cz/herec/59493-alexander-kautnik/
* http://www.sfd.sfu.sk/index.php?ido=570
* 105. výročie narodenia Alexandra Kautnika v roku 2009

Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí rozhlasoví režiséri
Kategória:Slovenskí divadelní režiséri
Kategória:Slovenskí sudcovia
Kategória:Osobnosti z Ružomberka
Kategória:Slovenskí ochotníci
Národný park Udegejskaja legenda

náhľad|Tajga v Krasnoarmejskom rajóne

**Národný park „Udegejskaja legenda“** () bol založený 9. júla 2007. Nachádza sa na východnej Sibíri v Krasnoarmejskom rajóne Prímorského kraja v Rusku, v centrálnej časti horského pásma Sichote-Aliň. Zaberá plochu  na strednom toku rieky Boľšaja Ussurka. Jeho úlohou je ochrana prírody, pôvodnej kultúry národa Udegejcov a rozvoj ekoturizmu v tejto oblasti. Na pomerne malej ploche lesov a riek sa nachádza množstvo rôznorodých druhov rastlín a živočíchov, z ktorých desiatky sú chránené. Od roku 1935 bola táto oblasť súčasťou väčšej prírodnej rezervácie Sichote-Aliň, no potom tento status stratila. Nemalo to však negatívny vplyv na biodiverzitu a v súčasnosti vyhlásený národný park plní okrem iného aj úlohu biokoridora medzi touto rezerváciou (zapísanou od roku 2001 do UNESCO) a dolinou rieky Bikin. Správa parku sa nachádza v obci Roščilo, súčasťou je aj múzeum mineralógie.

## Flóra a fauna
Oblasť národného parku zaberá územie s nadmorskými výškami od  v údolí rieky Boľšaja Ussurka až po nadmorské výšky okolo  (najvyšší bod parku je hora Armu – ). To je dôvod, prečo má také pomerne malé územie veľmi bohatú biodiverzitu. V údoliach Veľkej Ussurky a jej prítokov sa vyskytujú prevažne listnaté lesy, postupne vo vyšších častiach prevažujú ihličnaté. Rastú tu najmä brest horský, jaseň, borovica cédrová, smrek ajanský, jedľa mandžuská, breza japonská a iné druhy drevín. Rastie tu cez 30 druhov ohrozených cievnatých rastlín a 12 druhov vzácnych lišajníkov zapísaných v Červenej knihe Ruskej federácie (resp. ZSSR). Možno tu nájsť chladnomilné aj teplomilné rastliny.

Typickými zvieratami sú medveď ušatý a medveď hnedý, územie národného parku je centrálnou oblasťou výskytu tigra amurského. Takisto tu žije množstvo druhov vtákov, k najvzácnejším patria žeriav čierny, kačička mandarínska, bocian čierny, výr blakistonov, potápač šupinatý a dikuša dôverčivá.

## Kultúrne dejiny oblasti
Osídlenie oblasti je doložené už od doby kamennej, bolo tu odkrytých 28 archeologických lokalít. Neďaleko od Národného parku sa našli pozostatky sídliska, ktoré bolo centrom severnej časti stredovekého štátneho útvaru predkov Udegejského národa, ktorého život je tu doložený nepretržite už jeden a pol tisícročia. V 20. storočí sa socializmus snažil integrovať všetky národy ZSSR a značne tak narušil kultúry pôvodných obyvateľov. Z tohto dôvodu slúži národný park aj ako ochrana ohrozenej pôvodnej udegejskej kultúry, svätýň i archeologických nálezísk a sú v ňom vyčlenené zóny pre tradičný spôsob života Udegejcov.

### Zaujímavosti
V týchto končinách sibírskej tajgy žil aj legendárny lovec Dersu Uzala, ktorého príbeh vyšiel knižne v roku 1923 (pozri Dersu Uzala (kniha)) a neskôr bol dvakrát sfilmovaný. Prvýkrát v roku 1961 (pozri Dersu Uzala (film 1961)) a v roku 1975 (pozri Dersu Uzala (film 1975)). Malá dedina na hranici národného parku nesie meno Dersu.

## Externé odkazy
*Oficiálna stránka Národného parku Udegejskaja legenda (po rusky)

## Referencie

Kategória:Národné parky v Rusku
Museum Witt

**Múzeum Witt Mníchov** (MWM) je múzeum, ktoré má najväčšiu zbierku môr na svete; kolekcia múzea sa skladá z viac ako 10 miliónov exemplárov z celého sveta. Nachádza sa v nemeckom Mníchove. Múzeum v roku 1980 založil Thomas Witt.

## Externé odkazy
* Múzeum Witt Mnichov  , 

Kategória:Múzeá v Nemecku
Kategória:Kultúra v Mníchove
Kategória:Prírodovedné múzeá
Dryptosaurus

**Dryptosaurus** bol dvojnohý mäsožravý dinosaurus (teropód), žijúci v období vrchnej kriedy (asi pred 70 miliónmi rokov) na východe dnešnej Severnej Ameriky. Dryptosaura preslávil najskôr Charles Robert Knight svojou rekonštrukciou v roku 1896, kde prvýkrát zobrazuje dinosaura v aktívnej pohyblivej pozícii. Jediný druh tohto rodu je **Dryptosaurus aquilunguis**.

## Opis
náhľad|vľavo|Veľkostné porovnanie Dryptosaura s človekom.
Dryptosaurus bol mohutný dvojnohý predátor dorastajúci do dĺžky až . V bedrách bol vysoký okolo 1,8 m a mohol vážiť až okolo 1,2 t. Mal relatívne dlhé predné končatiny s troma mohutnými pazúrmi s dĺžkou až . Podľa nich dostal aj svoje druhové meno *aquilunguis* - „majúci pazúry podobné orlím“. Hlava bola rovnako ako u ostatných tyranosaurov pomerne mohutná. V každej čeľusti mal rad vykrajovaných zubov, ktoré sa smerom dozadu zväčšovali a po vypadnutí alebo zodrení postupne nahradzovali. Predkolenie mal dlhšie ako stehennú kosť, na základe čoho možno usudzovať, že to bol veľmi rýchly bežec. Chvost držal vystretý nad zemou a pomáhal si ním udržiavať rovnováhu.

## Dejiny
[náhľad|vľavo|Ilustrácia fosílii Dryptosaura (E. D. Cope, [1871).]]
V roku 1866 bola náhodne objavená nekompletná kostra (ANSP 9995) v jednom lome v New Jersey. Paleontológ Edward Drinker Cope opísal jej majiteľa menom gréckeho mytologického psa - ako Laelaps. Ten sa stal v poradí štvrtým dinosaurom, objaveným v Severnej Amerike (hneď po rodoch Hadrosaurus, Aublysodon a Trachodon). Neskôr sa však ukázalo, že pod názvom Laelaps bol už skôr opísaný istý roztoč, Copeov rival Othniel Charles Marsh preto v roku 1877 zmenil rodové meno na dodnes platné - Dryptosaurus.

## Životné prostredie
Vzhľadom k veľmi nedostatočnému fosílnemu záznamu z východu USA nie je isté, ako vyzeral ekosystém Dryptosaura. V rovnakej oblasti bol však už v roku 1856 objavený tiež mohutný vtákopyskatý Hadrosaurus, ktorý mohol byť súčasťou jeho potravy. V oblasti sa tiež počas vrchnej kriedy vyskytovali pancierované nodosaury, tie však vzhľadom k telesnému „pancieru“ zrejme netvorili Dryptosaurovu korisť príliš často.

## Referencie

## Iné projekty

## Zdroj
* 

Kategória:Tyrannosauroidea
Kategória:Kriedové dinosaury
Kategória:Dinosaury zo Severnej Ameriky
Bertramka

thumb|Vila Bertramka

**Bertramka** je usadlosť v Prahe na Smíchove. 

## Dejiny
Pôvodne tu stál starý drevený vinohradnícky domček. Miesto neho bola na konci 17. storočia postavená z lomovej opuky nová usadlosť pomenovaná po Františkovi z Bertramu, jej treťom majiteľovi – získal ju v dražbe v roku 1743. Neskôr dal usadlosť upraviť na letovisko podľa vzoru predmestských víl. V roku 1784 ju kúpila operná speváčka Josefína Dušková so svojim manželom Františkom Xaverom Duškom. Ich hosťom tu bol v rokoch1787 a 1791 Wolfgang Amadeus Mozart, ktorý tu dokončoval operu *[[Don Giovanni]]* pred jej pražskou premiérou.

Usadlosť tvorí areál ktorého hlavným objektom je obytná budova obrátená hlavným priečelím do dvora. Hlavnými viditeľnými prvkami tejto stavby sú predsunuté dvojramenné schodisko a lodžia. Južné krátke čelo budovy sa otvára do priestoru stúpajúcej záhrady. Oproti je stodola s trojposchodovou sýpkou. Hneď vedľa domu stojí prízemná časť bývalého vinohradníckeho lisu so silným murivom. Miesto neho je tu dnes *Pamätník Wolfganga Amadea Mozarta a manželov Duškových* so stálou expozíciou. 

Celý objekt prešiel rekonštrukciou v roku 1956 pri príležitosti 200. výročia Mozartovho narodenia. Ďalšie opravy prebehli v rokoch 1986 a 1987. Usadlosť, ktorá je od roku 1964 pamiatkovo chránená, sa nachádza v *Mozartovej ulici č. p. 2*.

## Záhrada
Pôvodne úžitková záhrada a vinohrad boli na konci 18. storočia nahradené parkovou úpravou. Bola tu napr. gaštanová alej, ktorá zmizla pri požiari v roku 1871 a potom, čo došlo k veľkej prestavbe usadlosti.

## Zatvorené
**Bertramka** je zatvorená od 1. novembra 2009.

## Literatúra
* Laštovková, B. *Pražské usedlosti* 1. vydání, Praha: Libri 2001 ISBN 80-7277-057-8

## Iné projekty

## Zdroj

Kategória:Kultúrne pamiatky v Prahe
Kategória:Smíchov
BSC Young Boys

**Berner Sport Club Young Boys 1898** je športový klub hrajúci Švajčiarsku superligu, so sídlom v Berne. Bol založený 14. marca 1898 pod názvom Football Club Young Boys.

BSC Young Boys sú často nazývaní aj Young Boys Bern. Klub je 16-násobným futbalovým majstrom Švajčiarska a 8-násobným víťazom národnej pohárovej súťaže. V roku 1957 bol vymenovaný za najlepší švajčiarsky tím. V sezóne 1958-1959 sa dostal do semifinále Európskeho pohára. Od roku 2005 hráva domáce zápasy na štadióne Stade de Suisse (kapacita 32 000 divákov).

Klub má taktiež aj družstvo pozemného hokeja a bowlingu. Ženské hokejové družstvo hrá najvyššiu švajčiarsku hokejovú súťaž.

## História
V roku 1897 bratia Max a Oscar Schwabovi, Hermann Bauer a Franz Kehrli vyštudovali Bernskú univerzitu. Po návšteve zápasu Basel Old Boys Association proti Fußball Club Bern založili 14. marca 1898 Football Club Young Boys. Ako klubové farby si zvolili žltú a čiernu.

Starší FC Bern ponúkol klubu výstavbu štadiónov, šatní a výbavu, ak ich študenti budú hrať pod tímom FCB. Young Boys si mohli ponechať vlastné vedenie a symboly. Táto ponuka bola prijatá. Podľa klubovej histórie bol prvý zápas YB hraný 17. júna 1898 a skončil výhrou nad FC Viktoria. Prvý oficiálny zápas sa konal 29. júna 1898 proti Institute Grünau.
## Úspechy
* *[[Švajčiarska superliga]]*
** Víťaz (17): 1902/03, 1908/09, 1909/10, 1910/11, 1919/20, 1928/29, 1956/57, 1957/58, 1958/59, 1959/60, 1985/86, 2017/18, 2018/19, 2019/20, 2020/21, 2022/23, 2023/24
* *[[Švajčiarsky pohár]]*
** Víťaz (8): 1929/30, 1944/45, 1952/53, 1957/58, 1976/77, 1986/87, 2019/20, 2022/23
** Finalista (8): 1928/29, 1955/56, 1978/79, 1979/80, 1990/91, 2005/06, 2008/2009, 2017/2018

## BSC Young Boys v európskych súťažiach

zdroj: kassiesa.net
## Poznámky

## Iné projekty

## Externé odkazy
* Oficiálna stránka klubu 
* BSC Young Boys na soccerway.com
* BSC Young Boys na transfermarkt.com


Kategória:Futbalové kluby založené v 1897
Kategória:Švajčiarske futbalové kluby
Marco Wölfli

**Marco Wölfli** (* 22. august 1982, Grenchen, Švajčiarsko) je švajčiarsky futbalový brankár a kapitán BSC Young Boys. V národnom tíme debutoval 19. novembra 2008 v priateľskom zápase proti Fínsku.

Kategória:Narodenia v 1982
Kategória:Švajčiarski futbalisti
Orlík (hrad v Humpolci)

thumb|Zrúcanina hradu Orlík
thumb|Zrúcanina hradu Orlík
**Orlík pri Humpolci** alebo tiež **Orlík nad Humpolcom** je zrúcanina hradu na 645&nbsp;m vysokom zalesnenom kopci 2&nbsp;km severozápadne od mesta Humpolec, v katastrálnom území mestskej časti (obce) Rozkoš u Humpolce.

## Dejiny hradu
Hrad pravdepodobne nechal postaviť majiteľ humpoleckého panstva Jindřich z Dubé namiesto predpokladaného staršieho sídla v meste. Po prvýkrát sa pod názvom *Humpolec* spomína v roku 1404, kedy bol počas bojov medzi českými šľachticmi obliehaný Jindřichem z Rožmberka. V rokoch 1420 až 1496 vlastnili hrad Leskovcovci z Leskovca, ktorí dali hrad okolo polovice 15. storočia prestavať a rozšíriť. V roku 1496 kúpil hrad Humpolec Burian Trčka z Lípy a prebehli ďalšie zmeny exteriérov a interiérov. Bol dobudovaný renesančný palác a nové delostrelecké opevnenie - bastión. Trčkovci však sídlili na hrade Lipnice a v polovici 16. storočia sa dostali do finančných problémov a tak ďalej prebiehajú už iba nenáročné úpravy. V roku 1559 je hrad po prvýkrát spomínaný pod názvom *Orlík nad Humpolcem* a už o rok ho kúpil Jan mladší z Říčan ako pustý. V tejto dobe zrejme podľahol náhlej pohrome. Nakrátko došlo ešte k prístavbe obytnej budovy a roku 1588 Johanka, ovdovená manželka po Janovi z Říčan predala panstvo i s hradom Kryštofovi Karlovi z Roupova, ktorý bol jeho posledným českým pánom. Po bitke na Bielej hore mu bol roku 1621 majetok skonfiškovaný a roku 1623 ho kúpil Filip starší, gróf zo Solmsu. Panstvo sídlilo na Herálci a Orlík pustol. Ešte v roku 1708 je Orlík uvádzaný ako pustý zámok s dobre zachovanými stenami a z roku 1803 pochádza zatiaľ prvé zachované vyobrazenie hradu ešte pred skazou. Orlík bol neskôr rozoberaný na kameň a vybavenie bolo rozpredávané. Až v roku 1913 bola pod hrozbou zrútenia prvej veže urobená základná konzervácia muriva a v období rokov 1939 až 1943 bol uskutočnený aj archeologický prieskum.

Dnes je zachovaná väčšia časť základových a obvodových murív, torzo hlavnej veže do výšky 20&nbsp;metrov a zrekonštruovaná je pec čiernej kuchyne. Od roku 1997 je hrad Orlík turisticky sprístupnený vždy v letnom období, od júna do októbra. Pravidelne sa tu konajú stredoveké slávnosti 5. júla a 6. júla a ďalšie akcie.

## Iné projekty

## Externé odkazy

*http://www.hrad-orlik.cz/ – Oficiálne stránky správcu hradu s fotografiami
*http://www.pruvodce.com/orlik/ – hrad Orlík nad Humpolcem
*http://www.humpolec.cz/index.php?task=orlik  – hrad Orlík nad Humpolcem
*http://www.filmadejiny.cz/ – Filmový festival na hrade Orlík

## Zdroj

Orlík, pri Humpolci
Kategória:Kultúrne pamiatky v Kraji Vysočina
Kategória:Humpolec
Kategória:Stavby v okrese Pelhřimov
Barokový cintorín v Střílkách

**Baroknivý cintorín v Střílkách** je jedinečná a významná pamiatka svojho druhu z obdobia baroka v strednej Európe. Nachádza sa v obci Střílky v okrese Kroměříž.

## Opis
Cintorín sa rozprestiera v hornej časti obce na vyvýšenine oproti kostolu. Je ohraničený masívnym pieskovcovým múrom. V rokoch 1730 – 1743 ho dal postaviť Antonín Amand Petřvaldský z Petřvaldu. Za autora je pokladaný staviteľ Ignác Josef Cyrani z Bolleshausu. Je štvorcového pôdorysu s vykrojenými rohmi s rozlohou takmer .  Dvojramenné schodište vedie na vstupnú plošinu so sochou anjela smrti v nadživotnej veľkosti. Pod plošinou je krypta. V zadnej časti cintorína stojí pohrebná kaplnka pod ktorou sú ďalšie dve krypty, v ktorých sú pochovaní členovia grófskeho rodu Künburgovcov. Cintorín je vyzdobený sochami od Gottfrieda Fritscha, niektoré vytvoril jeho brat Josef Antonín. Súsošia na pravej strane cintorínskeho múra znázorňujú ľudské cnosti, na ľavej strane sú neresti. Ďalej sú tu štyri kamenné vázy, pred kaplnkou stoja dve sochy anjelov v nadživotnej veľkosti.

Premyslený odvodňovací systém cintorína umožňuje rýchlejšie tlenie pochovaných tiel.

## Opravy
Cintorín bol vysvätený 12. mája 1743. Opravy prebehli v rokoch 1872 a 1896. Kvôli zosunutiu ľavého zadného múru bol opravovaný v rokoch 1927 a 1928 a od tej doby chátral. Rekonštrukcia začala v roku 1998, vzniklo aj občianske združenie *Za záchranu hřbitova ve Střílkách*. V roku 2001 bolo ukradnutých 10 vzácnych sôch. Pri ešte trvajúcej  rekonštrukcii bolo opravené schodisko, balustrády a múry. Ukradnuté sochy nahradili ich kópie.

Cintorín bol slavnostne znovuotvorený 7. júna 2008, v roku 2010 bol vyhlásený za národnú kultúrnu pamiatku.

## Pozri aj
* Zoznam národných kultúrnych pamiatok Českej republiky

## Iné projekty

## Externé odkazy
* Barokový cintorín Střílky

## Zdroj

Kategória:Cintoríny v Česku
Kategória:Barokové stavby v Česku
Kategória:Národné kultúrne pamiatky v Zlínskom kraji
Initialis Science Park

thumb|Initialis

**Initialis Science Park** () je belgický vedecký park. Nachádza sa v Mons v provincii Hainaut, vo Valónsku v Belgicku. Park spolupracuje s univerzitami Université de Mons-Hainaut, Faculté Polytechnique de Mons a Facultés universitaires catholiques de Mons. Skladá sa z dvoch centier, z centra *Multitel*, ktoré je zoskupením zameraným na telekomunikácie a spracovanie obrazu a z centra *Materia Nova*, ktoré zoskupuje výskum a vývoj nových materiálov, ako napríklad keramika.

## Externé odkazy
Oficiálna stránka  , 

Kategória:Vedecké parky v Belgicku
Kategória:Valónsko
Stade de Suisse

náhľad|Pohľad na Stadion Wankdorf
náhľad|Stadion Wankdorf počas zápasu
**Stadion Wankdorf** (do júna 2020 **Stade de Suisse Wankdorf Bern**) je futbalový štadión vo švajčiarskom hlavnom meste Bern. Je to druhý najväčší futbalový štadión na území Švajčiarska a je domovom prvoligového klubu BSC Young Boys.

V roku 2008 bol jedným z dejísk Majstrovstiev Európy vo futbale. Štadión disponuje umelou trávou.

## Referencie

## Iné projekty

Kategória:Futbalové štadióny vo Švajčiarsku
Kategória:Štadióny Majstrovstiev Európy vo futbale 2008
Kategória:BSC Young Boys
Kategória:Architektúra z 2005
Kategória:Šport v Berne
Kategória:Stavby v Berne
David Degen

thumb|right|David Degen

**David Degen** (* 15. február 1983, Hölstein, Švajčiarsko) je švajčiarsky futbalista hrajúci za BSC Young Boys najčastejšie ako pravý stredopoliar. Vďaka jeho matke je polovičný Holanďan. Jeho brat, taktiež futbalista, hráva za VfB Stuttgart.

## FC Aarau (2000 – 2003)
David Degen začal svoju profesionálnu kariéru v roku 2000 za švajčiarsky futbalový klub FC Aarau (hral 30 zápasov, z toho strelil 3 góly).

## FC Basel 1893 (2003 – 2006)
V roku 2003 prestúpil do Bazileja, kde hral 61 zápasov, v ktorých strelil 8 gólov.

## Borussia Mönchengladbach (2006 – 2008)
Neskôr, v roku 2006, prestúpil do nemeckého bundesligového futbalového klubu Borussia Mönchengladbach (18 zápasov, 2 góly).

## FC Basel 1893 – hosťovanie (2007 – 2008)
Po vypadnutí Borussie Mönchengladbach ho manažér Borussie Jos Luhukay uvoľnil na hosťovanie do FC Basel 1893 (20 zápasov, 3 góly).

## BSC Young Boys (2008 –)
22 augusta 2008 prestúpil späť do Švajčiarska, konkrétne do BSC Young Boys (62 zápasov, 13 gólov).

Kategória:Narodenia v 1983
Kategória:Švajčiarski futbalisti
Kategória:Hráči FC Aarau
Kategória:Hráči FC Basel
Kategória:Hráči Borussia Mönchengladbach
Kategória:Hráči BSC Young Boys
Senad Lulić

**Senad Lulić** (* 18. január 1986, Mostar) je bosniansky futbalový hráč. Hráva za BSC Young Boys ako stredopoliar s číslom 19.

## Futbalová kariéra

### Chur 97 (2003-2006)
V roku 2003 začal hrávať za švajčiarsky futbalový klub z 2. Liga Interregional. V tomto tíme hral 24 zápasov ale bohužiaľ nestrelil ani jeden gól.

### Bellinzona (2006-2008)
V roku 2006 prestúpil do Bellinzony kde hral 63 zápasov z čoho strelil 13 gólov.

### Grasshoppers (2008-2010)
V roku 2010 začal hrať za Grasshoppers (26 zápasov, 3 góly).

### BSC Young Boys (2010- )
V roku 2010 prestúpil do BSC Young Boys, kde hral 14 zápasov a strelil 1 gól.

Kategória:Narodenia v 1986
Kategória:Bosnianski futbalisti
Kategória:Hráči BSC Young Boys
Peter Nagy & deti

***Peter Nagy & deti*** je album s detskými piesňami, ktorý nahral s detskými interpretmi Peter Nagy. Album vydalo hudobné vydavateľstvo Tommű Records v roku 1992 na MC  6100036-4331 -mc a CD. 

## Zoznam skladieb
# „Hádali sa“ - Michaela Pašteková a Tomáš Kalivoda a Martina Kalivodová a Jano Bocko - (Peter Nagy / Peter Nagy) - 3:19
# „Zebra“ - Peter Nagy - (Peter Nagy / Peter Nagy) - 2:44
# „Tiki-Taka“ - Michaela Pašteková a Martina Kalivodová a Natália Garajová - (Peter Nagy / Peter Nagy) - 2:56
# „Blondína z Londýna“ - Tomáš Kalivoda a Peter Nagy - (Peter Nagy / Peter Nagy) - 4:34
# „Lienka Lenka“ - Michaela Pašteková - (Peter Nagy / Peter Nagy) - 2:22
# „Zmenšovacie cukríky“ - Tomáš Kalivoda a Martina Kalivodová - (Peter Nagy / Peter Nagy) - 3:53
# „Austrália“ - Michaela Pašteková a Martina Kalivodová a Natália Garajová - (Peter Farnbauer / Peter Nagy) - 3:26
# „Major Potkan“ - Peter Nagy - (Peter Nagy / Peter Nagy) - 2:26
# „Dodo“ - Michaela Pašteková a Jano Bocko - (Peter Farnbauer / Peter Nagy) - 3:12
# „Mandarinka Darinka“ - Michaela Pašteková - (Peter Nagy / Peter Nagy) - 2:53
# „Slimák milionár“ - Tomáš Kalivoda a Martina Kalivodová - (Peter Nagy / Peter Nagy) - 3:32
# „Vianoce“ - Peter Nagy a Jano Bocko - (Peter Nagy / Peter Nagy) - 3:49

* Ďalšie informácie
* Peter Nagy - spev, akustické gitary
* Peter Farnbauer - klávesy, programovanie, elektrické gitary
* Produkcia: Peter Nagy
* Aranže: Peter Farnbauer
* Hudobná réžia: Igor Bázlik
* Zvuková réžia a mixáž: Jozef Krajčovič
* Nahrávky boli realizované v štúdiu Relax v roku 1992
* Cover photo: Fedor Nemec, na obálke: Peter Nagy a Filip Nemec
* Design: Robert Nemeček
* v piesni „Blondína z Londýna“ spievajú vokály všetky deti
* K piesni „Vianoce“ bol natočený aj videoklip

## Referencie

Kategória:Hudobné albumy z 1992
Kategória:Albumy Petra Nagya
Kategória:Detské hudobné albumy
Spasská veža

thumb|Spasská veža

**Spasská veža** () je jednou z dvadsiatich veží v areáli Moskovského Kremľa. Pomenovaná je podľa ikony Krista Spasiteľa, ktorá je v súčasnosti umiestnená nad hlavným vchodom veže. Veža bola postavená v roku 1491 za vlády Ivana III. podľa plánov architekta P. A. Solariho.

Počas okupácie Moskvy bola veža zničená a obnovená bola v nasledujúcom období. Na vrchole veže sa nachádzal dvojhlavý ruský orol. V roku 1935 ho komunistická moc odstránila a nahradila červenou päťramennou hviezdou. V súčasnosti je vyvíjané úsilie o návrat tradičného dvojhlavého ruského orla miesto internacionálnej červenej hviezdy. V roku 2010 sa nad hlavný vchod vrátila ikona Krista Spasiteľa Smolenského.

## Iné projekty

Kategória:Moskovský kremeľ
Kategória:Veže v Rusku
Kategória:Architektúra z 1491
Leporelo

**Leporelo** je harmonikovo skladaná kniha, spravidla bohato ilustrovaná, s minimom textu a nízkym počtom strán. Každá ilustrácia, prípadne fotografia, sa väčšinou nachádza na samostatnej strane. Jednotlivé strany sú navzájom zlepené alebo zošité za bočný okraj, takže celú knihu je možné zložiť do balíčka alebo rozložiť do dlhého pruhu.

Ako leporelá bývajú najčastejšie vytvárané knihy pre deti, ale rovnakým spôsobom sú usporiadané aj niektoré prospekty, turistickí sprievodcovia, návody a pod. Jednotlivé strany leporela sa vyrábajú z tuhého papiera, aby sa predĺžila ich životnosť pri častom a nešetrnom používaní.

Názov leporelo je odvodený od postavy Leporella v opere Don Giovanni Wolfganga Amadea Mozarta. Leporello bol sluha dona Giovanniho, ktorý spisoval podrobný zoznam mileniek svojho pána.

## Zdroj

Kategória:Knihy
Pierre Bézier

**Pierre Étienne Bézier** (* 1. september 1910, Paríž, Francúzsko – † 25. november 1999, Paríž, Francúzsko) [ˈpjɛʁ eˈtjɛn beˈzje]) bol francúzsky matematik a inžinier a jeden zo zakladateľov odvetvia priestorového, geometrického a fyzikálneho modelovania a tiež odvetvia popisu kriviek, hlavne v systémoch CAD/CAM. Pracoval ako inžinier v automobilke Renault, stal sa priekopníkom v transformácii dizajnu a výroby cez matematické a výpočtové nástroje po počítačovo riadený dizajn a trojrozmerné modelovanie.

Bézier patentoval a popularizoval, ale nevynašiel Bézierove krivky a Bézierove plochy, ktoré sa v súčasnosti používajú vo väčšine počítačom riadených grafických a dizajnových systémoch.

## Zdroj

Kategória:Francúzski inžinieri
Kategória:Francúzski matematici
Kategória:Osobnosti z Paríža
Henri Bienvenu

**Henri Bienvenu Ntsama** (* 5. júl 1988, Kamerun) je kamerunský futbalový útočník hrajúci za BSC Young Boys. 

## Cotonsport Garoua (2003-2005)
Svoju kariéru začal v kamerúnskom klube Cotonsport Garoua, kde hral 55 zápasov a strelil 29 gólov.

## CA Bizerte (2005-2007)
Jeho ďalšie kroky smerovali do tuniského CA Bizerte, kde celkovo strávil dva roky (49 zápasov, 28 gólov)

## Espérance Sportive de Tunis (2007-2009)
V januári 2008 podpísal dvojročnú zmluvu s Espérance Sportive de Tunis (31 zápasov, 17 gólov)

## BSC Young Boys (2010- )
20. januára 2010, podpísal zmluvu zo švajčiarskym BSC Young Boys, kde má kontrakt do roku 2013 (8 zápasov, 5 gólov).

Kategória:Narodenia v 1988
Kategória:Kamerunskí futbalisti
Kategória:Hráči BSC Young Boys
Bézierova krivka

right|thumb|Príklad použitia Bézierovej krivky

**Bézierova krivka** je jednou z mnohých parametrických kriviek. Umožňuje interaktívne vytváranie a modifikáciu svojho tvaru. Pomocou Bézierovej krivky je možno reprezentovať aj interpolačné krivky (existujú napríklad algoritmy na prevod medzi interpolačnými spline kubikami a B-spline kubikami resp. Bézier kubikami).

## Definícia
thumb|Skladanie Bézierových kriviek

Bézierova krivka *n*-tého stupňa pre *n+1* zadaných kontrolných bodov, ktoré tvoria tzv. *riadiaci [[polygón]]*, je pre t \in  definovaná ako 

:C(t)= \sum_{i=0}^n B_{i,n}(t) P_i ,

pričom B_{i,n}(t) je *i*-tý Bernsteinov polynóm *n*-tého stupňa:

:B_{i,n}(t)= \binom n i t^i (1-t)^{n-i}

Bernsteinove polynómy tvoria bázu vektorového priestoru polynómu a spĺňajú rekurentný vzorec:

B_{i,n}(t) = (1-t) \cdot B_{i,n-1}(t) + t \cdot B_{i-1,n-1}(t),

navyše B_{i,n} = 0 \ \forall \ (i  n), ďalej B_{0,0}=1. Je tak možný stabilný číselný rekurzívny výpočet hodnoty Bézierovej krivky pomocou Casteljauho algoritmu: 

:\begin{align}C_i^0(t) & = P_i \\
C_i^j(t) & = (1-t)C_i^{j-1}(t) +  tC_{i+1}^{j-1}(t) \begin{cases} j=1,...,n \\
                                                                   i=0,...,n-j. \end{cases}\end{align}
## Zdroj

## Iné projekty

Kategória:Krivky
Daniel Adair

**Daniel Patrick Adair** (* 19. február 1975, Vancouver) je kanadský bubeník rockovej skupiny Nickelback. V roku 2005 nahradil Ryana Vikedala, ktorý opustil skupinu po turné *[[The Long Road Tour]]*. Adair bol predtým bubeníkom v americkej rockovej skupine 3 Doors Down. Album *[[All The Right Reasons]]* skupiny Nickelback je prvým albumom, ktorý nahral spoločne so skupinou.

## Iné projekty

Kategória:Kanadskí rockoví bubeníci
Kategória:Kanadskí džezoví bubeníci
Kategória:Kanadskí rockoví speváci
Kategória:Kanadskí rockoví gitaristi
Kategória:Kanadskí rockoví basgitaristi
Kategória:Nickelback
Kategória:Osobnosti z Vancouveru
Dersu Uzala (kniha)

thumb|Dersu Uzala, ako ho odfotografoval V. K. Arsenjev
***Dersu Uzala*** () je kniha ruského prieskumníka a spisovateľa Vladimira K. Arsenieva z roku 1923. Je založená na skutočných udalostiach, ktoré prežil kapitán Arseniev ako vojenský zememerač so svojimi spolupracovníkmi pri mapovaní východosibírskej tajgy v oblasti rieky Ussuri. Tam sa spriatelil s domorodým lovcom menom Dersu Uzala, ktorý ich sprevádzal a aj zachránil život. Dersu bol príslušníkom pôvodného národa Nanajcov. Celý život prežil v sibírskej tajge, bol výborný stopár a lovec. V súčasnosti má Dersu Uzala v osade Korfovskij pamätník a je po ňom pomenovaná planétka 4142 Dersu-Uzala. Dej sa odohráva v rokoch 1902-1908.

„Postava lovca Dersu priniesla do ruskej, ale aj svetovej literatúry obraz človeka, ktorý žije v dokonalej symbióze s prírodou. Dersuov čistý vzťah k ľuďom a k prírode, jeho svojrázna životná filozofia, schopnosť vnímať aj zviera, aj strom ako rovnocenného partnera ukazujú, aká obrovská priepasť narastá medzi svetom panenskej prírody a pretechnizovanou spoločnosťou“.

## Dej

V roku 1902 mapovala zememeračská skupina vedená kapitánom Arsenievom povodie rieky Ussuri. Pri putovaní sa stretli s domorodým lovcom, ktorému ponúkli, aby im robil sprievodcu. Dersu Uzala (nar. okolo roku 1850) im viackrát zachránil život a medzi ním a kapitánom vzniklo veľké priateľstvo, Arseniev ho opisuje ako vynikajúceho človeka. V roku 1907, keď Dersu zostarol a zhoršil sa mu zrak, ho Arseniev zobral k sebe domov do Chabarovska. Dersu Uzala však nechápal život v meste a nemohol si zvyknúť na život medzi štyrmi stenami. Preto sa v roku 1908 vyberá pešo z Chabarovska do svojej tajgy k rieke Ussuri. Domov sa ale už nedostal, na ceste ho prepadli a zavraždili lúpežníci. Podľa Arsenieva sa to stalo pri osade Korfovskij, asi 30 kilometrov južne od Chabarovska a Dersuu pochovali v neoznačenom hrobe v tajge. 

## Filmové adaptácie
*1961 - *[[Dersu Uzala (film 1961)|Dersu Uzala]]* (Дерсу Узала) ZSSR, réžia Agasi Babajan
*1975 - *[[Dersu Uzala (film 1975)|Dersu Uzala]]* (Дерсу Узала) ZSSR, Japonsko, réžia Akira Kurosawa

## Referencie


Kategória:Sfilmované knihy
Kategória:Knihy z 1923
Ryan Peake

**Ryan Anthony Peake** (* 1. marec 1973, Calgary, Kanada) je gitarista kanadskej rockovej skupiny Nickelback. V skupine tiež spieva spoločne s frontmanom Chadom Kroegerom. Je druhým najstarším členom skupiny.

## Biografia
Ryan Peake sa narodil v Calgary a vyrastal v Brooks. Neskôr sa presťahoval do mestečka Hanna, kde sa spriatelil s bratmi Kroegerovcami. Spočiatku sa učil hrať na klavír a trombón, ale neskôr začal hrať na gitaru. Jeho otec hral takmer 20 rokov v country skupine. Prvý koncert, na ktorý išiel bolo vystúpenie skupín Iron Maiden a Guns N’ Roses v Saddledome v roku 1988.

V skupine Nickelback spieva spoločne s Chadom Kroegerom. Je spoluskladateľom a spoluautorom textu piesne „Someday“.

## Iné projekty

Kategória:Kanadskí rockoví gitaristi
Kategória:Kanadskí rockoví speváci
Kategória:Kanadskí rockoví klaviristi
Kategória:Kanadskí skladatelia modernej hudby
Kategória:Nickelback
Kategória:Osobnosti z Calgary
Eparcha (biskup)

**Eparcha** alebo tiež **eparchiálny biskup** je biskup, ktorý je správcom eparchie (biskupstva). Z titulu svojho úradu zastupuje eparchiu vo všetkých právnych záležitostiach a pastoráciu vykonáva vo vlastnom mene (teda nie je niekoho zástupcom). Jeho moc je vlastná, riadna a bezprostredná. Eparcha riadi sebe zverenú eparchiu zákonodarnou, výkonnou a súdnou mocou.

Kánonické vlastnenie eparchie preberá eparchiálny biskup (eparcha) intronizáciou.

## Pozri aj
* Eparchia
* Biskup

## Zdroj
* Kódex kánonov východných cirkví, kán. 177-211 (pracovný slovenský preklad)
* Codex Canonum Ecclesiarum Orientalium, can. 177-211 (latinský text)

Kategória:Kánonické právo
Kategória:Gréckokatolícka cirkev
Kategória:Východné katolícke cirkvi
Kategória:Katolícka cirkev
Rosenheim

**Rosenheim** je nemecké mesto v Bavorsku a leží na sútoku riek Mangfall a Inn. V roku 2009 tu žilo 60 877 obyvateľov, čím je tretím najväčím mestom Horného Bavorska.

## Poloha
Mesto sa nachádza 52 kilometrov juhovýchodne od Mnichova. Je dôležitým dopravným uzlom medzi Mníchovom, Salzburgom (cca  východne) a Innsbruckom (cca  juhozápadne) ako aj Brannerpassom v Taliansku (cca ). Rosenheimom prechádzajú železničné spojenia Mníchov-Salzburg a Mníchov-Verona/Taliansko, tak ako aj rakúske železničné spojenia Salzburg-Innsbruck. V blízkosti mesta je aj trojsmerná diaľnica Inntal.

## Osobnosti mesta
* Georg Nöbeling (* 1907 – † 2008), matematik
* Herman Göring (* 1893 – † 1946), maršal lufttwaffe Nacistického  Nemecka, odsúdený v Norimbergu za vojnové zločiny a zločiny proti ľudskosti

## mestá
*  Beer Ševa, Izrael, 1983
*  Briançon, Francúzsko, 1979
*  Greiz, Nemecko, 1991
*  Ichikawa, Japonsko, 2004
*  Kufstein, Rakúsko
*  Lazise, Taliansko, 1974

## Referencie


## Iné projekty

## Externé odkazy
* Oficiálna stránka

Kategória:Mestá v Bavorsku
Kategória:Sídla na Inne
Rozvádzač tepla

**Rozvádzač tepla** (*angl.* heat spreader) slúži na zväčšenie plochy z ktorej vyžaruje teplo, vďaka čomu je možné lepšie chladenie súčiastky. Využitie nachádza na čipoch (puzdro procesora, chladiče operačnej pamäte).

## Pozri aj
* Chladič procesora
* Rozvádzač tepla (procesor)
Dersu Uzala

**Dersu Uzala**, ( * okolo 1850 – † jar 1908, Korfovskij, Chabarovský kraj) bol nanajský lovec na Ďalekom východe.

Bližšie informácie pozrite pod:
*Dersu Uzala (kniha)
*Dersu Uzala (film 1961)
*Dersu Uzala (film 1975)

## Iné projekty
Billboard Music Awards

**Billboard Music Awards** je jedno zo štyroch hlavných hudobných ocenení, každoročne udeľované v Spojených štátoch. Slávnostné odovzdávanie cien sa koná každý rok v decembri a je vysielané od začiatku televíznou stanicou FOX. Prvé odovzdávanie cien Billboard sa konalo v roku 1990 v kategóriách *najpopulárnejší hudobník/album/singel*. Rebríček popularity je založený na celoročnom súhrne Billboardu.

Od roku 1992 sa ocenenie dáva v kategórii **Billboard Century Award**, ktorá je priznávaná zaslúžilým hudobníkom predchádzajúcich desaťročí v populárnej hudbe.

## Ocenenia ''Artist of the Year''
* 1990 - M.C. Hammer
* 1991 - Mariah Carey
* 1992 - Garth Brooks
* 1993 - Garth Brooks
* 1994 - Ace of Base
* 1995 - TLC
* 1996 - Alanis Morissettová
* 1997 - LeAnn Rimes
* 1998 - Usher
* 1999 - Backstreet Boys
* 2000 - Destiny’s Child
* 2001 - Destiny’s Child
* 2002 - Nelly
* 2003 - 50 Cent
* 2004 - Usher
* 2005 - 50 Cent
* 2006 - Chris Brown
* 2007 - Akon 
* 2008 - Chris Brown
* 2009 - Taylor Swift

## ''Billboard Century Awards''
* George Harrison, 1992
* Buddy Guy, 1993
* Billy Joel, 1994 
* Joni Mitchell, 1995
* Carlos Santana, 1996
* Chet Atkins, 1997
* James Taylor, 1998
* Emmylou Harris, 1999
* Randy Newman, 2000
* John Mellencamp, 2001
* Annie Lennox, 2002
* Sting, 2003
* Stevie Wonder, 2004
* Tom Petty, 2005
* Tony Bennett, 2006

## Artist of the Decade
V roku 1999 bola udelená cena Artist of the Decade (Umelec desaťročia) speváčke Mariah Carey.

V roku 2009 bolo dostal ocenenie Artist of the Decade Eminem.
* 1999: Mariah Carey
* 2009: Eminem

Kategória:Hudobné ocenenia USA
Kategória:Billboard
American Music Awards

**American Music Awards** je cena, každoročne udeľovaná najlepšiemu americkému hudobníkovi. Cena je udeľovaná na základe „popularity“ interpreta, ktorý má počítaný predaj albumov / singlov atď. **AMA** bola založená v roku 1973 Dickom Clarkom. 

## Externé odkazy
* American Music Awards, oficiálna webstránka
* "More Show than Music" 

Kategória:Hudobné ocenenia USA
Yorktown (Virgínia)

**Yorktown** je mesto v York County v štáte Virgínia, v Spojených štátoch amerických.

V Yorktowne 19. októbra 1781 prinútila kombinovaná americko-francúzska armáda, pod velením generála Georga Washingtona a francúzskeho generála de Rochambeau britskú armádu, pod velením generála Cornwallisa vzdať sa, čím sa ukončila americká vojna za nezávislosť. Počas americkej občianskej vojny Yorktown tiež slúžil ako prístav, ktorý zásoboval v rokoch 18611865 severné a južné mestá.

## Iné projekty

Kategória:Mestá vo Virgínii
Veľký Inovec (vrch)

**Veľký Inovec** () je najvyšší vrch v pohorí Pohronský Inovec na Slovensku. Od roku 1992 je vrchol prírodnou pamiatkou. Tvorí ho bralnatý relikt andezitového prúdu a je z neho obmedzený výhľad.

## Poloha
Nachádza sa v strednej časti pohoria i geomorfologického podcelku Veľký Inovec. Vrch leží v Nitrianskom kraji, v okrese Zlaté Moravce a zasahuje do katastrálneho územia obce Tekovské Nemce. Vrcholová a južná časť vrchu patrí do prírodnej pamiatky Veľký Inovec.

Západným susedom je Inoveckým sedlom oddelený Malý Inovec (), severovýchodne je kóta *Zámčisko* () a juhovýchodne sa nachádza Stavanský vrch (). Severné svahy odvodňujú prítoky Žitavy, zvyšok masívu odvodňujú prítoky rieky Hron.

## Opis
Pod vrcholom sa nachádza turistická chata na Veľkom Inovci, otvorená cez víkendy a sviatky a v mesiacoch júl a august nepretržite. Plošina pred chatou ponúka výhľad na región Tekov, zvlnenú Pohronskú pahorkatinu s obcami, hájmi, poľami a rieku Hron. Vrch je tvorený andezitom a jeho vrcholom vedie Rudná magistrála.

### Výhľady
Vďaka značnej nadmorskej výške a polohe pohoria nad Podunajskou nížinou ponúkajú malé lúky zaujímavé výhľady. Z vhodných lokalít je mimo okolitých vrchov možné pozorovať susedné pohoria, no pri vhodných podmienkach tiež vrch Inovec, južnú časť Strážovských vrchov, Vtáčnika či Štiavnické vrchy, no tiež vrchy na severe Maďarska.

## Prístup
* po  značke (Rudná magistrála) z Novej Bane cez Loksovú lúku, resp. zo Zlatých Moraviec cez Obycké lúky
* po  značke zo Starej Huty
* po  značke z obce Veľká Lehota cez Inovecké sedlo
* po  značke z Tekovských Nemiec, resp. z rázcestia Breziny nad obcou Obyce

## Referencie

## Pozri aj
* Zoznam vrcholov v Pohronskom Inovci
* Veľký Inovec (prírodná pamiatka)

## Iné projekty

## Externé odkazy
* Veľký Inovec na hiking.sk
* Poloha na turistickej mape

Kategória:Vrchy v Pohronskom Inovci
Kategória:Turistická značkovaná trasa číslo 0804
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
UK Albums Chart

**UK Albums Chart** je rebríček najpredávanejších hudobných albumov na území Spojeného kráľovstva. Rebríček zostavuje každý týždeň The Official UK Charts Company a zverejňuje ho magazín Music Week. Existujú rôzne verzie, napríklad Top 40, Top 75, Top 100, Top 200.

## Pozri aj
* Zoznam albumov, ktoré boli najviac týždňov v rebríčku UK Albums Chart
* UK Singles Chart
* Zoznam singlov, ktoré boli najviac týždňov v rebríčku UK Singles Chart

## Externé odkazy
* Music Week Top 75
* ChartsPlus  Top 200
* UK Top 75
* EveryHit.com - Top 40
Media Control Charts

**Media Control Charts** je oficiálna hitparáda v Nemecku, ktorá je vytváraná a publikovaná firmou **Media Control GfK International** v zastúpení Bundesverband Musikindustrie (Federal Association of Phonographic Industry). Media Control GfK International poskytuje týždenné aktualizované rebríčky Top-100 single/album, Compilation, Jazz Top-30, Classic Top-20, Schlager Longplay Top-20, Music-DVD Top-20 a Official-Dance (ODC) Top-50 hitparády.

Prvá hitparáda v Nemecku vznikla v roku 1953.

## Kategórie
* Top100 Singles 
* Top100 Albums
* Top-50 ODC (Official Dance Charts)
* Classic Top-20 Charts
* Jazz Top-30 Charts
* Compilation Charts
* Schlager TOP-20 Longplay-Charts 
* Music DVD Top-20 Charts
* TOP-5 New Entries per SMS

## Referencie

## Externé odkazy

* Musik-Charts – Media Control 
* Media Control GfK International 


Kategória:Hudobné rebríčky
Kategória:Hudba v Nemecku
Noconi

***Noconi*** je štúdiový album Roba Grigorova & Midi, ktorý vydalo v roku 1991 hudobné vydavateľstvo Opus 91 2272-1 331. Album vyšiel na LP.

## Zoznam skladieb
# „Porazený“ - (Robo Grigorov / Kamil Peteraj) 
# „Pre teba som zomrel“ - (Robo Grigorov / Kamil Peteraj) 
# „Starý pán na konci jesene“ - (Robo Grigorov / Kamil Peteraj) 
# „Bosý a sám“ - (Robo Grigorov / Kamil Peteraj) 
# „Hej, Neznámy“ - (Robo Grigorov / Kamil Peteraj) 
# „Carmen“ - (Robo Grigorov / Kamil Peteraj) 
# „Daruj mi jednu noc“ - (Robo Grigorov / Daniel Mikletič) 
# „Edo story po piatich rokoch“ - (Robo Grigorov / Kamil Peteraj) 
# „Prachy“ - (Robo Grigorov / Kamil Peteraj) 
# „Pre koho si stvorená“ - (Robo Grigorov / Kamil Peteraj) 
# „Polícia lásky“ - (Robo Grigorov / Kamil Peteraj) 
# „Kráľovná troch minút“ - (Robo Grigorov / Kamil Peteraj) 

## Výroba albumu
* Robo Grigorov - spev, flauta, vokály
* Stano Šebesta - basová gitara, programované bicie nástroje
* Emil Frátrik - bicie nástroje
* Peter Poláček - saxofón
* Pavol Hric - klávesové nástroje
* Peci Uherčík - gitara
;Hostia
* Henry Tóth - Guest, Acoustic Guitar –  (tracks: B3, B6)
* Dušan Obenrauch - Percussion –  (tracks: A3),
* Roman Čunderlík -  Percussion (tracks: B2, B5) 
* Igor Maršálek, Peter Krajniak, Peter Krivda, Tomáš Rédey - sláčiky
* Pavel Zajaček, Juraj Bartoš, Ľudovít Horský, Karol Lago, Peter Poláček - štúdiový orchester
* Zdena Furmančeková - vokály
;Produkcia
* Peter Smolinský - vedúci nahrávania
* Pavol Beka - redaktor
* Michal Ivanický, Juraj Filo, Rastislav Martinický - technici
* M. Ivanický, R. Kočan - fotografie
* Alexander Klinko - dizajn

Kategória:Hudobné albumy z 1991
Kategória:Albumy Roba Grigorova
604 Records

**604 Records** je produkčná spoločnosť speváka skupiny Nickelback, Chada Kroegera a právnika Jonathana Simkina, ktorá bola založená v roku 2002. Ich nahrávky sú distribuované v Kanade cez Universal Music Group a pre zvyšok sveta cez Roadrunner Records.

604 znamená kód časti Vancouveru, kde má spoločnosť sídlo.

## Hudobníci
* Jakalope
* Armchair Cynics
* George Canyon
* Faber Drive
* Jessie Farrell
* Marianas Trench
* My Darkest Days
* The Organ
* Aaron Pritchett
* The Solution
* Speed To Kill
* The Suits XL
* Theory of a Deadman
* Thornley
* Tin Foil Phoenix
* The Zolas
* Carly Rae Jepsen

## Referencie

## Externé odkazy
* Oficiálna webstránka

Kategória:Kanadské hudobné vydavateľstvá
Kategória:Hudobné vydavateľstvá
Kostol svätého Vavrinca

**Kostol svätého Vavrinca** môže byť:

## Slovensko
*Kostol svätého Vavrinca (Borovce)
*Kostol svätého Vavrinca (Brutovce)
*Kostol svätého Vavrinca (Horné Opatovce)
*Kostol svätého Vavrinca (Lorinčík)
*Kostol svätého Vavrinca (Sobrance)
*Kostol svätého Vavrinca (Zliechov)

## Česko
*Kostol svätého Vavrinca (Bohdalov)
*Kostol svätého Vavrinca (Bojkovice)
*Kostol svätého Vavrinca (Branišovice)
*Kostol svätého Vavrinca (Brno-Komín)
*Kostol svätého Vavrinca (Brno-Řečkovice)
*Kostol svätého Vavrinca (Bystřice nad Pernštejnem)
*Kostol svätého Vavrinca (Církvice)
*Kostol svätého Vavrinca (Čachotín)
*Kostol svätého Vavrinca (Černá Hora)
*Kostol svätého Vavrinca (Černovičky)
*Kostol svätého Vavrinca (Červená Lhota)
*Kostol svätého Vavrinca (Domašov)
*Kostol svätého Vavrinca (Domažlice)
*Kostol svätého Vavrinca (Drnovice)
*Kostol svätého Vavrinca (Hluk)
*Kostol svätého Vavrinca (Horní Kozolupy)
*Kostol svätého Vavrinca (Horšovský Týn)
*Kostol svätého Vavrinca (Hrádek)
*Kostol svätého Vavrinca (Chornice)
*Kostol svätého Vavrinca (Jilemnice)
*Kostol svätého Vavrinca (Jinonice)
*Kostol svätého Vavrinca (Klatovy)
*Kostol svätého Vavrinca (Kaňk)
*Kostol svätého Vavrinca (Klení)
*Kostol svätého Vavrinca (Klobouky u Brna)
*Kostol svätého Vavrinca (Koryčany)
*Kostol svätého Vavrinca (Kožlany)
*Kostol svätého Vavrinca (Krasonice)
*Kostol svätého Vavrinca (Krásensko)
*Kostol svätého Vavrinca (Krsy)
*Kostol svätého Vavrinca (Křenovice u Slavkova)
*Kostol svätého Vavrinca (Leskovec nad Moravicí)
*Kostol svätého Vavrinca (Lhota Rapotina)
*Kostol svätého Vavrinca (Malhostovice)
*Kostol svätého Vavrinca (Mělník)
*Kostol svätého Vavrinca (Mrákov)
*Kostol svätého Vavrinca (Náchod)
*Kostol svätého Vavrinca (Nový Bydžov)
*Kostol svätého Vavrinca (Olešnice)
*Kostol svätého Vavrinca (Ovesné Kladruby)
*Kostol svätého Vavrinca (Potštejn)
*Kostol svätého Vavrinca (Praha, Malá Strana, Hellichova)
*Kostol svätého Vavrinca (Praha, Malá Strana, Petřínské sady)
*Kostol svätého Vavrinca (Praha, Vyšehrad)
*Kostol svätého Vavrinca (Ruda nad Moravou)
*Kostol svätého Vavrinca (Rynárec)
*Kostol svätého Vavrinca (Sobotín)
*Kostol svätého Vavrinca (Strašice)
*Kostol svätého Vavrinca (Stupno)
*Kostol svätého Vavrinca (Sulislav)
*Kostol svätého Vavrinca (Třebeň)
*Kostol svätého Vavrinca (Úlice)
*Kostol svätého Vavrinca (Vrčeň)
*Kostol svätého Vavrinca (Vrchlabí)
*Kostol svätého Vavrinca (Vyskytná nad Jihlavou)
*Kostol svätého Vavrinca (Žákava)
*Kostol svätého Vavrinca (Žebrák)
…a ďalšie

## Rakúsko
* Kostol svätého Vavrinca (Magdalensberg)

Vavrinec
Katedrála svätého Štefana

**Katedrála svätého Štefana** môže byť:
*Katedrála svätého Štefana (Agde)
* Katedrála svätého Štefana (Auxerre)
*Katedrála svätého Štefana (Bourges)
* Katedrála svätého Štefana (Brisbane) 
* Katedrála svätého Štefana (Cahors) 
* Katedrála svätého Štefana (Châlons) 
* Katedrála svätého Štefana(Limoges)
*Katedrála svätého Štefana (Litoměřice)
* Katedrála svätého Štefana (Meaux)
* Katedrála svätého Štefana (Metz)
* Katedrála svätého Štefana (Paríž)
* Katedrála svätého Štefana (Saint-Brieuc)
*Katedrála svätého Štefana (Sens)
* Katedrála svätého Štefana (Skadar)
* Katedrála svätého Štefana (Toul)
* Katedrála svätého Štefana (Toulouse)
*Dóm svätého Štefana (Viedeň)

Štefan katedrála
Tatra 20

**Tatra 20** bolo neskoršie označenie luxusného automobilu **NW T**, vyrábaného v kopřivnickej automobilke Nesselsdorfer Wagenbau-Fabriks-Gesellschaft (od roku 1919 **Tatra**). Výroba modelu prebiehala súbežne s typom Tatra 10 v rokoch 1914 až 1925, kedy ho nahradila Tatra 17.

NW T/T20 mal klasickú koncepciu s motorom vpredu a pohonom zadných kolies. Technicky bol veľmi podobný modelu **NW U** (Tatra 10), pričom oba modely boli určené majetnejším zákazníkom. Základ automobilu tvoril pozdĺžny rám, obe listovými pružinami odpružené nápravy boli tuhé. Tatra 20 bola v novších verziách vybavená brzdami na všetkých kolesách, elektrickým štartérom a páka ručnej brzdy a radenia sa presunula do kabíny. Vyrábala sa ako luxusná limuzína, sanitka, hasičské vozidlo alebo pretekárske auto.

Za zmenou názvu automobilky Nesselsdorfer Wagenbau-Fabriks-Gesellschaft na **Tatra** boli testy modelu NW U/Tatra 10 v roku 1919 v Tatrách. Po zdolaní náročnej trasy zo Štrby do Tatranskej Lomnice, bolo rozhodnuté o premenovaní firmy a vozidiel NW na Tatra. 

## Technické údaje
*Rázvor: 3 370 mm
*Motor: zážihový vodou chladený štvortaktný radový 4 valec s rozvodom OHC 
**Objem: 3 563 cm³
**Výkon: 33 kW (45 koní)
*Maximálna rýchlosť: 90 km/h
*Spotreba: 13-14 l/100km
*Prevodovka: 4 stupňová mechanická 
*Podvozok: pozdĺžny rám s pevnými nápravami
*Brzdy: mechanické na bubny všetkých kolies

## Iné projekty

## Externé odkazy
* Technické údaje o T20 
* Info o T20

20
Kategória:Veterány
René de Possel

**Lucien Alexandre Charles René de Possel** (* 7. február 1905, Marseille, Francúzsko - † 1974, Paríž) bol francúzsky matematik, neskôr priekopník v oblasti informatiky. Bol zakladajúcim členom skupiny Nicolas Bourbaki, neskôr skupinu pre spory s André Weilom opustil. Zaoberal sa predovšetkým teóriou miery a integrálu, topológiou, ako aj teóriou hier. Neskôr pracoval predovšetkým v informatike, kde vykonal priekopnícku prácu v oblasti optického rozoznávania znakov.
 
## Referencie


Kategória:Narodenia 7. februára
Kategória:Narodenia v 1905
Kategória:Úmrtia v 1974
Kategória:Francúzski matematici
Kategória:Francúzski informatici
Kategória:Nicolas Bourbaki
Kategória:Priekopníci informatiky
Kategória:Osobnosti z Marseille
Chýbaš mi...

***Chýbaš mi...*** je štúdiový album Roba Grigorova & Midi, ktorý vydalo v roku 1992 hudobné vydavateľstvo Slovart Records .

## Zoznam skladieb
# „Láska, pivo, anjel, smútok“ - (Robo Grigorov / Kamil Peteraj) - 3:26
# „Modlitba lásky“ - (Robo Grigorov / Kamil Peteraj) - 4:26
# „Chýbaš mi...“ - (Robo Grigorov / Kamil Peteraj) - 3:28
# „Nechajte chalanov“ - (Laco Kožušník / Kamil Peteraj) - 3:22
# „Kým ťa mám“  - (Roman Guryča / Peter Uličný) - 4:10 (venované Linde)
# „Hospodin“ - (Robo Grigorov / Kamil Peteraj) - 4:39
# „Ona je Madona“ - (Robo Grigorov / Kamil Peteraj) - 2:58
# „Baby“ - (Robo Grigorov / Kamil Peteraj) - 3:06
# „Reparát zo života“ - (Robo Grigorov / Peter Uličný) - 4:28
# „Vzťahy“ - (Robo Grigorov / Daniel Mikletič) - 3:42 (spomienka na Ventil RG)
# „Johny“ - (Robo Grigorov / Peter Uličný) - 3:44
# „Všetci sa zídeme v jednej posteli“ - (Robo Grigorov / Kamil Peteraj) - 4:10
# „Zmierenie“ - (Roman Guryča/ Fero Griglák) - 4:20

## Výroba albumu
* Robo Grigorov - spev, klávesové nástroje, programovanie
* Fero Griglák - elektrická gitara, akustická gitara, klávesové nástroje
* Roman Guryča - klávesové nástroje, programovanie
* Anton Jaro - basová gitara
* Marián Jaslovský - saxofón, priečna flauta, zobcová flauta
* Karol Lago - saxofón
* Juraj Bartoš - trúbka 
* Michal Šintál - hoboj
* Karol Holás - husle
* Marcel Palonder, Berco Balogh, Brigita Szelledová - vokály
;Produkcia
* František Griglák, Andrej Turok - hudobná réžia
* Luboš Války - zvuková réžia
* Juraj Králik, Pavel Meluš - fotografie
* O.K.O. Agency, Vladislav Rostoka, Barbara Králiková - dizajn obalu

## Referencie

Kategória:Hudobné albumy z 1992
Kategória:Albumy Roba Grigorova